Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 292/13/4403	Nitra, 9.10.2013
EEČ : 2-32-227-2013

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
si neplní zákonnú povinnosť vyživovať svoje dieťa XXXXX, XXXXX ktorá mu bola uložená rozsudkom OS XXXXX, 24P/197/2011, právoplatného dňa 14.10.2011, na základektorého je povinný prispievať na jej  výživu sumou vo výške 150,- € mesačne k rukám matky XXXXX, bytom XXXXX, XXXXX vždy do 15-teho dňa v mesiaci vopred počnúc od 01.01.2012 doposiaľ, pričom dlhuje k rukám matky po čiastkových úhradách na výživnom sumu vo výške 1.600,- € (vrátane mesiaca september 2013),

lebo zanikla trestnosť činu

Odôvodnenie:
              Poverený príslušník Obvodného oddelenia PZ XXXXX uznesením spisová značka ORP-656/NR-NR-2013 dňa 25.04.2013 začal podľa § 199 odsek 1 Trestného poriadku trestné stíhanie a následne dňa 02.07.2013 vzniesol v zmysle § 206  odsek 1 Trestného poriadku obvinenie osobe XXXXX, nar. XXXXX, XXXXX, XXXXX, pre prečin zanedbania povinnej výživy podľa § 207 odsek 1 Trestného zákona, ktorého sa mal obvinený dopustiť na tom skutkovom základe ako je uvedené vo výrokovej časti tohto uznesenia.
	
             Dňa 06.08.2013 sa obvinený XXXXX k spáchaniu skutku v podstate priznal, pričom uviedol, že ak má nejaký dlh na výživnom tento uhradí, nemal v úmysle jej nejako uškodiť, jemu podľa jeho výpočtov dlh na výživnom nevychádzal.  

           Skutkový stav bol zároveň preukázaný výpoveďou matka dieťaťa XXXXX, a tiež boli vo veci zabezpečené listinné dôkazy, najmä: rozsudok Okresného súdu v Nových Zámkoch č.k. 13C 187/03 - 16 zo dňa 24.09.2003, rozsudok Okresného údu XXXXX č.k. 24P/197/2011 zo dňa 28.09.2011, fotokópie zápisníc z pojednávania na Okresnom súde v Nitre pod sp.zn. 24P/197/2011, rodný list dieťaťa, potvrdenie o návšteve školy, fotokópie poštových poukážok, oznámenie Sociálnej poisťovne, výpis zo živnostenského registra, správa Daňového úradu Žilina, výpis z depozitáru cenných papierov, správy a potvrdenia ÚPSVaR a odpis registra trestov obvineného, poštové poukážky podacie číslo 15534 zo dňa 19.09.2013 na sumu 150,-Eur a podacie číslo 15535 zo dňa 19.09.2013 na sumu 1450,-Eur.
  
           V priebehu skráteného vyšetrovania opätovne k veci vypovedala dňa 23.09.2013 matka dieťaťa XXXXX, ktorá potvrdila, že obvinený jej v plnom rozsahu uhradil dlh na výživnom dvoma šekmi dňa 19.09.2013 na sumu 1450,-Eur a sumu 150,-Eur a týmto považuje je dlh na výživnom od obdobia 01.01.2012 doposiaľ za vyrovnaný v plnej výške vrátane mesiaca september 2013. O tejto skutočnosti dokladá do vyšetrovacieho spisu predmetné šeky. Vyhlásila tiež, že dieťa nebolo vystavené nebezpečenstvu núdze a neplnenie vyživovacej povinnosti obvineným nemalo trvalo nepriaznivé následky pre dieťa. 
            
 V priebehu prípravného konania bolo listinným dôkazom (poštové poukážky podacie číslo 15534 zo dňa 19.09.2013 na sumu 150,-Eur a podacie číslo 15535 zo dňa 19.09.2013 na sumu 1450,-Eur) v spojení s výpoveďou poškodenej XXXXX zo dňa 23.09.2013 preukázané, že obvinený XXXXX dlžné výživné za rozhodné obdobie (od 01.01.2012 až doposiaľ) uhradil v plnej výške.  

	Podľa ustanovenia § 86 písmeno a) Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.	
	
	Pretože trestnosť činu s poukazom na ustanovenie § 86 písmeno a) Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť cestou tunajšej prokuratúry 
                    do troch  dní od doručenia uznesenia na Krajskú prokuratúru v Trnave. 
                    Sťažnosť má  odkladný účinok.

JUDr. Karin Kolenčíková
prokurátorka